FI
C 202/60
Euroopan unionin virallinen lehti
9.6.2023
Parmigiano Reggiano -juuston laatuominaisuudet on määritelty tarkasti tuote-eritelmässä, ja niissä on nimenomaisia viittauksia juustomassaan: — massan luonteenomainen tuoksu ja maku: tuoksuva, kevyt, maukas mutta ei voimakas — massan rakenne: hienorakeinen ja lohkeava.
Lisäksi tuote-eritelmässä on määritetty vuodesta 1991 saakka, että raastetussa juustossa saa olla enintään 18 prosenttia kuorta (4.11.1991 annetulla Italian valtioneuvoston puheenjohtajan asetuksella).
Tämän vaatimuksen lisäys vaikutti vain raastettuun juustoon, koska kuoren osuus on aina vähemmän kuin 18 prosenttia kuorellisissa pakkausmuodoissa (kokonaiset juustot ja kuoren sisältävät palat).
Kuten edellä leikkuujäämien yhteydessä kuvailtiin, myyntipakkausmuotojen valmistuksesta syntyy juustotahkojen pinnoilta ja kyljistä ylijääviä osia (palat, joissa on yli 18 % kuorta).
Jos näitä ylijääviä osia ei käytetä raastetun Parmigiano Reggiano -juuston valmistuksessa, jolloin juustomassan lisääminen korjaa massan ja kuoren tasapainon, ne voidaan myydä.
Tällaiset ylijäävät osat sisältävät kuitenkin paljon kuorta, eikä niissä näin ollen ole tarpeeksi varsinaista juustomassaa, jotta ne vastaisivat Parmigiano Reggiano -juuston tyypillisten ominaisuuksien määritelmää.
Koska ne eivät enää täytä tuote-eritelmän vaatimuksia, niitä ei saa enää myydä Parmigiano Reggiano -juustona.
Edellä mainituista syistä ja jotta kuluttajille voidaan antaa oikeaa tietoa ja varmistaa tasapuolinen kilpailu toimijoiden välillä, juustotahkojen pinnoilta ja kyljistä ylijääneistä osista (paloista, joissa on yli 18 % kuorta) ei saa käyttää nimitystä ”Parmigiano Reggiano”, ellei niitä käytetään leikkuujääminä.
-
9 artikla Seuraava ensimmäisessä kohdassa oleva virke: [...] alla esitetty tunnus, joka kuvaa Parmigiano Reggiano -juuston lohkoa ja tahkoa ja pientä veistä sanojen ”PARMIGIANO REGGIANO” yläpuolella, on sisällytettävä kuhunkin pakkaukseen.
Tunnus on painettava CMYK-väreillä asiaan liittyvässä konsortiosopimuksessa vahvistettujen teknisten eritelmien mukaisesti.
on muutettu muotoon: [...] alla esitetty tunnus, joka sisältää tyylitellyn kuvan Parmigiano Reggiano -juuston lohkosta ja tahkosta sanojen ”PARMIGIANO REGGIANO” yläpuolella, on sisällytettävä kuhunkin pakkaukseen.
Tunnus on painettava värillisenä asiaan liittyvässä konsortiosopimuksessa vahvistettujen teknisten eritelmien mukaisesti.
Tämä muutos on osittain sisällytetty yhtenäisen asiakirjan 3.6 kohtaan.
Tunnusta on muutettu tyyliltään modernimmaksi ja ajanmukaisemmaksi.
Se on myös sisällytetty yhtenäisen asiakirjan 3.6 kohtaan.
Toinen kohta: Kaikkien esipakattujen, yli 15 gramman paloina myyntiin saatettavien Parmigiano Reggiano -juustojen merkintöihin on merkittävä vähimmäiskypsytysaika, jotta kuluttajat saavat selville sen kypsyyden.